open-index/open-wikipedia-markdown huggingface dataset:
দ্বিতীয় মাসউদ

**সুলতান মাসউদ** বা **মাসউদ-এ-দুওম** বা ‘’’সুলতান ২য় মেসুদ’’’ (, *গিয়াসুদ্দিন মাসউদ বিন কায়কাউস* () সেলজুক রুম সালতানাত এর সর্বশেষ সুলতান, যার মাধ্যমে ৪০০ বছরের দীর্ঘ প্রভাবশালী সাম্রাজ্যের সমাপ্তি ঘটে। ১২৮৪ থেকে ১৩০৮ সালের মধ্যে বিভিন্ন মেয়াদে তিনি *রোমের সুলতান* উপাধি বহন করেন। তিনি ছিলেন মঙ্গোলদের পুতুল সুলতান এবং প্রকৃত কর্তৃত্ব কখনও প্রয়োগ  করতে পারেননি। ইতিহাসে তার চূড়ান্ত ভাগ্য সম্পর্কে কোনো বর্ণনা নেই।

## শাসনকাল

সুলতান মাসউদ, সুলতান ২য় কায়কাউসের জ্যেষ্ঠ পুত্র। যুবকবয়সের একটি অংশ তিনি ক্রিমিয়ায় নির্বাসনে এবং কনস্টান্টিনোপলে বাস করে কাটান। পরে ১২৮০ সালে তিনি আনাতোলিয়ায় আসেন। ১২৮৪ সালে হালাকু খান (হুলাগু খান) এর ইলখানাতের প্রথম মুসলিম শাসক আহমদ তেকুদার সেলজুক সুলতান ৩য় কায়খসরুকে ক্ষমতাচ্যুত ও মৃত্যুদণ্ড দিয়ে মাসউদকে স্থলাভিষিক্ত করেন। আহমদ তেকুদারের পরবর্তী শাসক আর্ঘুন খান সেলজুক অধিকৃত সমস্ত ভূমিগুলোকে ভঙ্গ করে কোনিয়া ও রাজ্যের পশ্চিমাঞ্চল প্রাক্তন সুলতান কায়খসরুর দুই বালকের কাছে বণ্টন করে দেন।

সুলতান মাসউদ ছোট সৈন্যদল নিয়ে উক্ত বালকদ্বয়কে হত্যা করে সেই ভূমিগুলো পুণরুদ্ধার করেন। তিনি বহু মাথাচারা দেওয়া তুর্কমেন বেইলিকের বিরুদ্ধে মঙ্গোল সৈন্যদের সাথে বিভিন্ন অভিযানের নেতৃত্ব দেন। এর মধ্যে উল্লেখযোগ্য হল গার্মিয়ানোগ্লুদের বিরুদ্ধে ১২৮৬ সালের শেষের দিকে শুরু হওয়া অভিযান। গার্মিয়ানোগ্লুরা ছিল তুর্কমেন বংশের একটি যুদ্ধবাজ দল, যারা আরও অশান্ত তুর্কমেন যাযাবরদের নিয়ন্ত্রণে রাখার জন্য দক্ষিণ-পশ্চিম আনাতোলিয়ায় এক প্রজন্ম পূর্বে সেলজুকদের অনুমতিতে বসতি স্থাপন করেছিল। সুলতান মাসউদ উজির ও প্রবীণ নেতা ফখরুদ্দীন আলীর অধীনে অভিযান পরিচালনা করেন। যদিও যুদ্ধক্ষেত্রে কিছু সাফল্য ছিল, তবে অত্যন্ত ভ্রাম্যমাণ গার্মিয়ানরা এই অঞ্চলে একটি উল্লেখযোগ্য শক্তি হিসেবে থেকে যায়। মাসউদ এবং তার মঙ্গোল মিত্ররা কারামানোগ্লু এবং এশরেফিদের বিরুদ্ধে একইভাবে নিরর্থক অভিযান পরিচালনা করেছিলেন।

১২৯৭ সালে উভয়দিকে দূরবর্তী ইলখানাত সাম্রাজ্যের বিরুদ্ধে মঙ্গোলদের ভেতরকার ও গার্মিয়ানদের পক্ষ থেকে চক্রান্ত ও অবিরাম বিদ্রোহময় একটা পরিবেশ তৈরী হয়। ফলে নিরুপায় মাসউদও সেই ষড়যন্ত্রের জালে জড়িয়ে যান। পরে তাকে ক্ষমা করা হলেও সিংহাসনচ্যুত করা হয়েছিল এবং তাবরিযে আটকে রাখা হয়েছিল।  তার স্থলে সুলতান তৃতীয় আলাউদ্দীন কায়কোবাদকে মসনদনশীন করা হয়। কিন্তু তিনিও একই ধরনের চক্রান্তে জড়িত হয়েছিলেন এবং ইলখানাত শাসক মাহমুদ গাজান তাকে মৃত্যুদন্ড দেন। শেষমেশ দরিদ্র মাসউদ ১৩০৩ সালে পুনরায় সিংহাসনে ফিরে আসেন।

প্রায় ১৩০৬ সালের পর থেকে সুলতান মাসউদ এবং তার সাথে ৪০০ বছরের গৌরবোজ্জ্বল সেলজুক সালতানাতও ইতিহাসের পাতা থেকে অদৃশ্য হয়ে যায়। যদিও ২০১৫ সালে সর্বশেষ অনুসন্ধানগুলি বলে যে, সুলতান মাসউদের কবরটি স্যামসুন থেকে উদ্ধার করা হয়েছে।

## তথ্যসূত্র

## উৎস
* 

## বহিঃসংযোগ
* 

বিষয়শ্রেণী:সেলজুক শাসক
বিষয়শ্রেণী:১৩শ শতাব্দীতে জন্ম
বিষয়শ্রেণী:১৪শ শতাব্দীতে মৃত্যু
বিষয়শ্রেণী:রুমের সুলতান
বিশাখাপত্তনম রেলওয়ে স্টেশন

**বিশাখাপত্তনম জংশন রেলওয়ে স্টেশন**  ভারতের অন্ধ্রপ্রদেশ রাজ্যের বিশাখাপত্তনম শহরের অবস্থিত একটি প্রধান রেলওয়ে স্টেশন। এটি হাওড়া-চেন্নাই প্রধান রেলপথে অবস্থিত এবং ভারতীয় রেলওয়ে কর্তৃক দক্ষিণ উপকূল রেলের অধীনে পরিচালিত হয়।

প্রথমে স্টেশনটির নামকরণ ওয়াল্টেয়ার রেলওয়ে স্টেশনের করা হয়েছিল, এটি ১৮৯৬ সালে প্রতিষ্ঠিত হয়েছিল। এটির নামকরণ ১৯৮৭ সালে বিশাখাপত্তনম করা হয়।

## ইতিহাস

১৮৯৩-১৮৯৬ সাল পর্যন্ত, কটক থেকে বিজয়ওয়াড়া পর্যন্ত উপকূল জুড়ে ১,২৮৭ কিমি (৮০০ মাইল) রেল ট্র্যাক বেঙ্গল নাগপুর রেলওয়ে (পরবর্তীতে দক্ষিণ পূর্ব রেলওয়ে) দ্বারা নির্মিত হয়েছিল। স্টেশনটি ১৮৯৬ সালে ওয়াল্টেয়ার রেলওয়ে স্টেশন হিসাবে প্রতিষ্ঠিত হয়েছিল, এবং বেঙ্গল নাগপুর রেলওয়ের কটক পর্যন্ত রেলপথ ১৮৯৯ সালের ১লা জানুয়ারি খোলা হয়েছিল।  কোম্পানিটি ১৯০২ সালে পূর্ব উপকূল রেলপথের ৫১৪ কিমি (৩১৯ মাইল) দীর্ঘ উত্তর অংশ কটক পর্যন্ত নিয়ে গিয়েছিল, যার মধ্যে পুরী পর্যন্ত শাখা রেলপথ রয়েছে। দক্ষিণ অংশটি পরবর্তীকালে মাদ্রাজ ও দক্ষিণ মারাঠা রেলওয়ে সঙ্গে একীভূত হয়।

## পথ
স্টেশনটি একটি টার্মিনাস; ফলে ট্রেনগুলিকে অবশ্যই সেখানে তাদের যাত্রা শেষ করতে হবে বা স্টেশনের থেকে যাত্রা শুরু করতে হবে।

বিশাখাপত্তনম একটি ব্যস্ত স্টেশন ছিল, যেহেতু এটি ইস্ট কোস্ট রেলওয়ে জোনের অংশ ছিল। আগত ট্রেনের জন্য প্ল্যাটফর্ম সবসময় উপলব্ধ থাকে না, এবং গড় ট্রেনের যাত্রা বিরতির সময়কাল কমপক্ষে ২০ মিনিট।

## পরিকাঠামো ও পরিষেবা
বিশাখাপত্তনম স্টেশনের আয়তন হল ১,০৩,১৭৮ বর্গমিটার (১১,১০,৬০০ বর্গফুট)। স্টেশনে ৮ টি প্ল্যাটফর্ম রয়েছে, যার বেশিরভাগই একই আকারের, এবং সমস্ত ট্র্যাক ব্রডগেজ ও বিদ্যুতায়িত।

## তথ্যসূত্র

## বহিঃসংযোগ

* 

বিষয়শ্রেণী:১৮৯৬-এ ভারতে প্রতিষ্ঠিত
বিষয়শ্রেণী:বিশাখাপত্তনমের রেলওয়ে স্টেশন
বিষয়শ্রেণী:ওয়াল্টেয়ার রেলওয়ে বিভাগের রেলওয়ে স্টেশন
বিষয়শ্রেণী:১৮৯৬-এ খোলা রেলওয়ে স্টেশন
বিষয়শ্রেণী:ভারতীয় রেলের এ১ শ্রেণির স্টেশন
সালেম জংশন রেলওয়ে স্টেশন

**সালেম জংশন রেলওয়ে স্টেশন** হল একটি এ২ শ্রেণির আইএসও ১৪০০১ প্রত্যয়িত জংশন রেলওয়ে স্টেশন, যা ভারতের তামিলনাড়ু রাজ্যের সালেম শহরে অবস্থিত। সালেম রেলওয়ে জংশনটি ২০১৭ সালের জুন মাসে প্রকাশিত একটি সমীক্ষা প্রতিবেদন অনুসারে বিভাগীয় সদর দপ্তর রেলওয়ে স্টেশনগুলির মধ্যে সবচেয়ে পরিচ্ছন্ন স্টেশন এবং সারা দেশের নবম পরিচ্ছন্ন রেলওয়ে স্টেশন হিসাবে স্বীকৃত হয়েছে। এটি দক্ষিণ ভারত প্রধান ট্রানজিট পয়েন্টগুলির মধ্যে একটি।

## প্রশাসন
স্টেশনটি ভারতের তামিলনাড়ু রাজ্যের দক্ষিণ রেলওয়ে জোনের সালেম রেলওয়ে বিভাগের সদর দপ্তর।

## ইতিহাস

স্টেশনটি ১৮৬০-এর দশকে চেন্নাই (তৎকালীন মাদ্রাজ)-বেপুর (বর্তমান কেরালা) রেলপথের অংশ হিসেবে অস্তিত্ব লাভ করে। স্টেশনটি তার জংশনের মর্যাদা লাভ করে যখন বৃদ্ধ চলমে মিটার-গেজ লাইন স্থাপন করা হয়, যা দক্ষিণ ভারতীয় রেলওয়ে নেটওয়ার্কের সাথে সংযোগ প্রদান করে। স্বাধীনতার পর, ধর্মপুরী-মোরাপুরের মধ্যবর্তী পরিত্যক্ত ন্যারো-গেজ রেলপথটি পুনঃনির্মাণ করা হয় এবং রেলপথটি মোরাপুরের পরিবর্তে সালেম জংশনে শেষ করার জন্য রেলপথের বিন্যাস  করা হয়। একই সঙ্গে মিটারগেজে উন্নীত করা হয়। সালেম থেকে বেঙ্গালুরু হয়ে হোসুর ১২৪ মাইল দীর্ঘ রেলপথের সমীক্ষার অনুমোদন ১৯৫৫ সালে ২৫শে জুলাই দেওয়া হয় এবং জরীপের কাজ ১৯৫৬ সালের ২৭ ফেব্রুয়ারি শুরু হয়। এই রেলপথটি ১৯৯০-এর দশকে ব্রডগেজে রূপান্তরিত হয়। বৃদ্ধাচলম রেলপথকেও ২০০০-এর দশকে ব্রডগেজে রূপান্তরিত করা হয়, যা স্টেশনটিকে একটি সম্পূর্ণ ব্রড-গেজ স্টেশনে পরিণত করে। ১৯৯০-এর দশকের শেষের দিকে শুরু হওয়া কারুর পর্যন্ত প্রসারিত বহুদিনের অমীমাংসিত নতুন ব্রড-গেজ রেলপথটি ২০১৩ সালে চালু হয়েছিল। স্টেশনটি সালেম থেকে তামিলনাড়ুর দক্ষিণের জেলাগুলিতে একটি সংক্ষিপ্ত, আরও সরাসরি রুটের কেন্দ্র হিসাবে কাজ করে।

## সু্যোগ-সুবিধা
thumb|left|upright=1.25|রাতে সালেম জংশন
১ম, ৩য় ও ৪র্থ প্ল্যাটফর্মে এসি ওয়েটিং হল রয়েছে। পুরাতন সুরমঙ্গলম রোডে টিকিট কাউন্টারের সঙ্গে দ্বিতীয় প্রবেশদ্বারটি ভূগর্ভস্থ পথ ও ফুটওভার ব্রিজ সহ নির্মাণের পরিকল্পনা করা হচ্ছে। প্ল্যাটফর্ম ১, ৩ ও  ৪ ২৪-ঘণ্টা লিফট ও এসকেলেটর দিয়ে পরিচালিত হয়।

স্টেশনের ৩নং ও ৪নং  প্ল্যাটফর্মে আইআরসিটিসি রেলওয়ে ক্যান্টিন রয়েছে। আনন্দ ভবন ও অশোক ভবন হল নিকটবর্তী রেস্তোরাঁ ও হোটেল অশ্ব পার্ক, র‍্যাডিসন, শিবরাজ হলিডে ইন ও সিজে প্লাজিও হল নিকটবর্তী হোটেল।

সালেম রেলওয়ে জংশনে ৩নং ও ৪নং প্ল্যাটফর্মে অর্থপ্রদানের ভিত্তিতে ব্যাটারি চালিত গাড়ি পরিষেবা সালেম রেলওয়ে বিভাগ চালু করেছে। এই পরিষেবাটি মূলত প্রবীণ নাগরিক, ভিন্নভাবে সক্ষম ব্যক্তি ও অসুস্থ ব্যক্তিদের জন্য প্রদান করা হয়।

সালেম জংশনে ২০১৭ সালের ২৬শে ডিসেম্বর থেকে বিনামূল্যে ওয়াই-ফাই সংযোগ প্রদান করা শুরু হয়। এই সুবিধাটি একটি সরকারি খাতের টেলিকম অবকাঠামো প্রদানকারী “রেলটেল” দ্বারা প্রদান করা হচ্ছে।

## তথ্যসূত্র

বিষয়শ্রেণী:তামিলনাড়ুর রেলওয়ে জংশন স্টেশন
বিষয়শ্রেণী:সালেম জেলার রেলওয়ে স্টেশন
বিষয়শ্রেণী:সালেমের পরিবহন, তামিলনাড়ু
বিষয়শ্রেণী:সালেম রেলওয়ে বিভাগ
সরস্বতী (দ্ব্যর্থতানিরসন)

**[[সরস্বতী (দেবী)|সরস্বতী]]** হলেন একজন হিন্দু দেবী।

**সরস্বতী** শব্দের অন্যান্য প্রয়োগগুলির মধ্যে রয়েছে:

## ব্যক্তি
* সরস্বতী বিদ্যার্ধী, একজন ভারতীয় গায়িকা
* সরস্বতী সাহা (দে), একজন ভারতীয় স্প্রিনটার
* সরস্বতী দেবী (সংগীত পরিচালক) (১৯১২–১৯৮০), ভারতীয় সংগীত পরিচালক ও সুরকার
* সরস্বতী দেবী (গবেষক), তেলুগু গবেষক ও কবি
* সরস্বতী দেবী, তানসেনের কন্যা

## অন্যান্য ব্যবহার
* সরস্বতী নদী
* সরস্বতী মহাস্তবক, একটি জ্যোতির্বৈজ্ঞানিক বস্তু
* সরস্বতী বীণা, বাদ্যযন্ত্র
মার্তাঁ ওংলা

**মার্তাঁ ওংলা ইমা দ্বিতীয়** (; জন্ম: ১৬ মার্চ ১৯৮৮; **মার্তাঁ ওংলা** নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এল্লাস ভেরোনা এবং ক্যামেরুন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

ওংলা ক্যামেরুন অনূর্ধ্ব-১৭ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। ক্যামেরুনের বয়সভিত্তিক দলের হয়ে খেলার পর, তিনি ২০২০ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।

## প্রারম্ভিক জীবন
মার্তাঁ ওংলা ইমা দ্বিতীয় ১৯৮৮ সালের ১৬ই মার্চ তারিখে ক্যামেরুনের ইয়াউন্দেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ওংলা ক্যামেরুন অনূর্ধ্ব-১৭, ক্যামেরুন অনূর্ধ্ব-২০ এবং ক্যামেরুন অনূর্ধ্ব-২৩ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।

২০২০ সালের ১৬ই নভেম্বর তারিখে, ৩২ বছর ও ৮ মাস বয়সে, ডান পায়ে ফুটবল খেলায় পারদর্শী ওংলা মোজাম্বিকের বিরুদ্ধে অনুষ্ঠিত ২০২২ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ক্যামেরুন ২–০ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে ওংলা সর্বমোট ১ ম্যাচে অংশগ্রহণ করেছেন।

ওংলা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইয়াউন্দের ব্যক্তি
বিষয়শ্রেণী:ক্যামেরুনীয় ফুটবলার
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড়
বিষয়শ্রেণী:এল্লাস ভেরোনা ফুটবল ক্লাবের খেলোয়াড়
বিষয়শ্রেণী:রয়্যাল আন্টভের্প ফুটবল ক্লাবের খেলোয়াড়
বিষয়শ্রেণী:ক্যামেরুনের পুরুষ আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:ক্যামেরুনীয় প্রবাসী ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:গ্রানাদা ফুটবল ক্লাব বি-এর খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:বেলজিয়ামে প্রবাসী ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:ফুটবল উপযোগী খেলোয়াড়
বিষয়শ্রেণী:ক্যামেরুনের আন্তর্জাতিক যুব ফুটবলার
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:রিয়াল বায়াদোলিদের খেলোয়াড়
বিষয়শ্রেণী:ক্যামেরুনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
তিরুপতি রেলওয়ে স্টেশন

**তিরুপতি রেলওয়ে স্টেশন** হল ভারতের অন্ধ্রপ্রদেশ রাজ্যে অবস্থিত একটি রেলওয়ে স্টেশন। এটি তিরুপতিতে রেল পরিষেবা প্রদান করে। চিত্তুর জেলার তিরুমালা ভেঙ্কটেশ্বর মন্দিরে আসতে পর্যটকদের নিয়মিত এই স্টেশন ব্যবহার করে। এটি একটি পরিবেশ বান্ধব স্টেশন এবং এটিকে *ইন্ডিয়ান গ্রীন বিল্ডিং কাউন্সিল* কর্তৃক গোল্ড রেটিং প্রদান করা হয়।

## ইতিহাস
দক্ষিণ ভারতীয় রেলওয়ে কোম্পানির মিটার-গেজ রেলপথ ১৮৯১ সালে চালু করা হয়। রেলপথটি মূলত দক্ষিণ আর্কট জেলার ভিল্লুপুরম থেকে শুরু হয়ে কাটপাডি ও চিত্তুর হয়ে পাকালা পর্যন্ত চলে গিয়েছে। পরে তিরুপতিকে সংযুক্তকারী গুড়ুর–কাতপাড়ি রেলপথটিকে ব্রডগেজে রূপান্তরিত করা হয়েছে।

## শ্রেণিবিভাগ
তিরুপতিকে গুন্টকাল রেলওয়ে বিভাগের একটি এ১-শ্রেণি স্টেশন হিসাবে শ্রেণীবদ্ধ করা হয়েছে। এটি ভারতীয় রেলওয়ের  শীর্ষ একশত বুকিং স্টেশনের মধ্যে একটি।

## তথ্যসূত্র

## বহিঃসংযোগ

*

বিষয়শ্রেণী:চিত্তুর জেলার রেলওয়ে স্টেশন
বিষয়শ্রেণী:তিরুপতির পরিবহন
বিষয়শ্রেণী:গুন্টাকাল রেলওয়ে বিভাগ
বিষয়শ্রেণী:১৮৯১-এ ভারতে প্রতিষ্ঠিত
বিষয়শ্রেণী:১৮৯১-এ ভারতে চালু রেলওয়ে স্টেশন
বিষয়শ্রেণী:ভারতীয় রেলের এ১ শ্রেণির স্টেশন
স্যাজিটাল সালকাস

ফ্রন্টাল অস্থির স্কোয়ামা ফ্রন্টালিসের অভ্যন্তরীণ পৃষ্ঠটি অবতল এবং মধ্যরেখার উপরের অংশে একটি উল্লম্ব খাঁজ সৃষ্টি করে। একে **স্যাজিটাল সালকাস বলে।** যার প্রান্তগুলো নীচে একত্রিত হয়ে ফ্রন্টাল ক্রেস্ট নামক একটি খাঁজ তৈরি করে। এই খাঁজের সাথে স্যাজিটাল সালকাস এবং ফ্যাক্স সেরেব্রি লাগানো থাকে।

স্যাজিটাল সালকাস, প্যারাইটাল এবং অক্সিপিটাল অস্থিরও অংশ।

## তথ্যসূত্র
এই নিবন্ধটি গ্রে'স অ্যানাটমি (১৯১৮) এর ২০ তম সংস্করণের ১৩৬ পৃষ্ঠা থেকে পাবলিক ডোমেনে পাঠ্য অন্তর্ভুক্ত করে

বিষয়শ্রেণী:মাথা ও ঘাড়ের হাড়
আঁসেল্ম পায়েঁ

**আঁসেল্ম পায়েঁ** (; ৬ জানুয়ারি ১৭৯৫ – ১২ মে ১৮৭১) ছিলেন একজন ফরাসি রসায়নবিদ, যিনি ডায়াস্টেজ এনজাইম ও কার্বোহাইড্রেট সেলুলোজ আবিষ্কারের জন্য পরিচিত।

## জীবনী
পায়েন প্যারিসে জন্মগ্রহণ করেন। তিনি ১৩ বছর বয়সে তার পিতার সাথে বিজ্ঞান চর্চা শুরু করেন এবং পরে রসায়নবিদ লুই নিকোলাস ভাকুলিন এবং মিশেল ইউজিন শেভরিউল-এর অধীনে ইকোলে পলিটেকনিক-এ রসায়ন অধ্যয়ন করেন।

২৩ বছর বয়সে, পায়েন একটি বোরাক্স-রিফাইনিং কারখানার ব্যবস্থাপক হন, যেখানে তিনি সোডা এবং বোরিক অ্যাসিড থেকে বোরাক্স সংশ্লেষণের জন্য একটি প্রক্রিয়া তৈরি করেছিলেন। পূর্বে, ডাচরা সমস্ত বোরাক্স একচেটিয়াভাবে ইস্ট ইন্ডিজ থেকে আমদানি করত। পায়েনের বোরাক্স সংশ্লেষণের নতুন পদ্ধতি তাকে চলমান মূল্যের এক তৃতীয়াংশে খনিজ বিক্রি করতে এবং ডাচদের একচেটিয়া আধিপত্য ভাঙতে সাহায্য করে।

পায়েন চিনি পরিশোধন করার প্রক্রিয়ার সাথে আলু থেকে স্টার্চ ও অ্যালকোহল পরিশোধন করার প্রক্রিয়া এবং নাইট্রোজেন নির্ধারণের পদ্ধতিও তৈরি করেছেন। পায়েন একটি ডিকোলোরিমিটার আবিষ্কার করেছিলেন যা চিনির বিশ্লেষণ, বিবর্ণকরন, ব্লিচিং এবং ক্রিস্টালাইজেশন নিয়ে কাজ করে।

পায়েন ১৮৩৩ সালে প্রথম এনজাইম, ডায়াস্টেজ আবিষ্কার করেন। তিনি কার্বোহাইড্রেট সেলুলোজ পৃথকীকরণ ও নামকরণের জন্যও পরিচিত।

১৮৩৫ সালে পায়েন ইকোলে সেন্টালে প্যারিস-এর অধ্যাপক হিসেবে নিযুক্ত হন। তিনি পরবর্তীতে কনজারভেটোয়ার ন্যাশনাল ডেস আর্টস এট মেটিয়ার্স-এর অধ্যাপক নির্বাচিত হন। ১৮৭১ সালের ১৩ মে তিনি প্যারিসে মৃত্যুবরণ করেন।

## উত্তরাধিকার
আমেরিকান কেমিক্যাল সোসাইটির সেলুলোজ এন্ড রিনিউয়েবল ম্যাটেরিয়ালস ডিভিশন কর্তৃক তার সম্মানে আঁসেল্ম পায়েঁ পুরস্কার নামক একটি বার্ষিক পুরস্কার চালু করা হয়েছে।

## তথ্যসূত্র

বিষয়শ্রেণী:১৭৯৫-এ জন্ম
বিষয়শ্রেণী:১৮৭১-এ মৃত্যু
বিষয়শ্রেণী:১৯শ শতাব্দীর ফরাসি রসায়নবিদ
বিষয়শ্রেণী:ফরাসি জৈবরসায়নবিদ
বিষয়শ্রেণী:ইকোলে পলিটেকনিকের প্রাক্তন শিক্ষার্থী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:প্যারিসের বিজ্ঞানী
খেলমা জনজাতি

**খেলমা**বা **সাকাচেপ** হল ভারতের উত্তর-পূর্বাঞ্চলের প্রাচীন কুকি উপজাতিগুলির মধ্যে একটি।

খেলমা উপজাতি প্রাচীন কুকি সম্প্রদায়ের একটি ছোট উপজাতি। তারা আসামের বেশ কয়েকটি এলাকায় বাস করে, যার মধ্যে আছে ডিমা হাসাও, কার্বি আংলং এবং জয়ন্তীয়া পাহাড়। এরা নাগাল্যান্ড, পেরেন এবং মিজোরাম ও ত্রিপুরাতেও বাস করে।

## সংস্কৃতি
তাদের জীবনধারা এবং অভ্যাসগুলি চিন-কুকি জনগোষ্ঠীর অন্যান্য উপজাতির সাথে ঘনিষ্ঠভাবে সাদৃশ্যপূর্ণ। ডিমা হাসাও জেলার বাসিন্দাদের মধ্যে খেলমা হল ক্ষুদ্রতম জনগোষ্ঠীর একটি। ভাষা, রীতিনীতি এবং ঐতিহ্যের দিক থেকে খেলমা গোষ্ঠী অনেকটাই বিয়াটে এবং হারাংখোলেরমত। তারা অতীতে পার্শ্ববর্তী সমতলের আদিবাসীদের মতো তাদের মৃতদের দাহ করত। কিন্তু পরে খ্রিস্টান ধর্মে দীক্ষিত হয়ে যায়। কিন্তু কিছু ক্ষেত্রে, খ্রিস্টান বিশ্বাস এবং অনুশীলনের সাথে ঐতিহ্যগত প্রভাবও জড়িত হয়ে গেছে।

## জীবিকা
খেলমাদের মূল জীবিকা চাষাবাদ। কৃষিপণ্যের মধ্যে রয়েছে ধান, ভুট্টা, ইয়াম, আদা, হলুদ, মরিচ, শাকসবজি, তুলা ইত্যাদি। জনসংখ্যার ৬০% এরও বেশি বর্তমানে কোনো না কোনোভাবে কৃষি ও রেশম চাষে জড়িত। মুষ্টিমেয় কিছু খেলমা সরকারি খাতে নিয়োজিত এবং কেউ কেউ ছুতোরশিল্প, হাঁস-মুরগি ও গবাদি পশু পালনের মতো ছোট আকারের ব্যবসা বেছে নিয়েছে।

## উৎসব
খেলমারা সারা বছর ধরে বিভিন্ন উৎসবও উদযাপন করে, যেগুলি  বিভিন্ন দেবদেবীর পূজার সাথে যুক্ত। তাদের বিভিন্ন উৎসবগুলি মধ্যে আছে সাকথার, রুবু-খাত, পারসেম-কুট, ইনমুথুং এবং রুবুথুম। যখন খেলমারা প্রকৃতির উপাসনা করে সেই সময়ে তাদের সমস্ত অনুষ্ঠানের মধ্যে রুবুথুম সবচেয়ে গুরুত্বপূর্ণ। তারা বিশ্বাস করে যে পরিবারে শান্তি আনতে এই অনুষ্ঠানটি করতে হবে। পারসেম কুট হল এপ্রিল মাসে উদযাপিত সবচেয়ে বড় উৎসবগুলির একটি। খেলামাদের বিভিন্ন অনুষ্ঠানে গাওয়ার জন্য প্রচুর লোকসংগীত রয়েছে, যেগুলি সাধারণত ধীর লয়ে গাওয়া হয়।

## পোশাক
খেলমারা তাদের স্বতন্ত্র পোশাকের জন্য পরিচিত। মহিলারা তাদের গলায় সুতোয় গাঁথা বিভিন্ন পুঁতি এবং মুদ্রার হার পরে। আজ, গ্রামের বেশিরভাগ তরুণ ছেলে মেয়েরা প্যান্ট, শার্ট এবং ঐতিহ্যবাহী মেখলা পরে। বয়স্ক পুরুষরা কেবল একটি ধুতি পরে।

## ঐতিহ্য
খেলমাদের ঐতিহ্যবাহী সামাজিক প্রশাসন *হালাম* নামে পরিচিত, যার প্রধানদের বলা হয় *কালিম* এবং *কাবুর*। খেলমা সম্প্রদায়ে, একজন যুবককে তার স্ত্রীকে বাড়িতে নিয়ে যাওয়ার অনুমতি নেওয়ার আগে চার বছর ধরে তার শ্বশুরবাড়ির সেবা করতে হয়। এই ব্যবস্থাকে মাকসা বলা হয়।
## তথ্যসূত্র


## বহিঃসংযোগ
*Assam people

বিষয়শ্রেণী:আসামের সামাজিক গোষ্ঠী
বিষয়শ্রেণী:আসামের উপজাতি
জপমালা

**জপমালা**, **জপ মালা** বা **মালা** (সংস্কৃত:  माला; অর্থ 'মালা') হল প্রার্থনা পুঁতি যা সাধারণত ভারতীয় ধর্মে যেমন হিন্দুধর্ম, জৈনধর্ম, শিখধর্ম ও বৌদ্ধধর্মে আধ্যাত্মিক অনুশীলনের (সাধনা) জন্য ব্যবহৃত হয় যা সংস্কৃত ভাষায় জপ নামে পরিচিত। এগুলি বিশ্বের বিভিন্ন ধর্মে ব্যবহৃত প্রার্থনার পুঁতির অন্যান্য রূপের মতো এবং কখনও কখনও ইংরেজিতে "জলামা" হিসাবে উল্লেখ করা হয়, যা খ্রিস্টান অনুশীলনের সাথে মিল প্রতিফলিত করে, ইসলামে "ধিকর পুঁতির" অনুরূপ।

মালার প্রধান অংশ সাধারণত ১০৮ পুঁতি, যদিও অন্যান্য সংখ্যাগুলিও ব্যবহার করা হয়।উপরন্তু, প্রায়শই ১০৯ তম পুঁতি (প্রায়শই স্বতন্ত্র আকার বা রঙের) এবং/অথবা রেশমী ঝাপ্পা থাকে এবং কখনও কখনও অতিরিক্ত পুঁতি থাকে যা আলংকারিক হতে পারে বা বৃত্তাকার গণনার জন্য ব্যবহৃত হতে পারে। কোনো মন্ত্র বা কোনো দেবতার নাম বা নাম পাঠ, জপ বা মানসিকভাবে পুনরাবৃত্তি করার সময় গণনা রাখার জন্য মালা ব্যবহার করা হয়।

## তথ্যসূত্র

## গ্রন্থপঞ্জি
* 
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:প্রার্থনা পুঁতি
বিষয়শ্রেণী:ধ্যান
বিষয়শ্রেণী:বৌদ্ধ প্রতীক
গঙ্গুবাই কোঠেওয়ালি

**গঙ্গুবাই হরজীবনদাস**, যিনি 'গঙ্গুবাই কোঠেওয়ালি নামে পরিচিত, একজন ভারতীয় যৌনকর্মী ছিলেন। তিনি ১৯৬০-এর দশকে মুম্বাইয়ের কামাথিপুরা এলাকার একটি পতিতালয়ের ম্যাডাম ছিলেন।

## জীবন
বাড়ি থেকে বোম্বেতে পালিয়ে যাওয়ার পর, তার স্যুটার রমনিক লাল তাকে অল্প বয়সেই পতিতাবৃত্তিতে বিক্রি করে দেয়। তিনি আন্ডারওয়ার্ল্ডের সাথে জড়িত হয়ে মাদক ব্যবসা এবং খুনের নির্দেশ দেওয়া সহ শহরের একজন প্রভাবশালী দালাল হিসেবে *কামাথিপুরার ম্যাডাম* হিসাবে পরিচিতি পেয়েছিলেন। পরবর্তী জীবনে, যৌনকর্মীদের দুর্দশার বিষয়ে আলোচনা করতে এবং তাদের জীবনযাত্রার উন্নতির জন্য তিনি জওহরলাল নেহেরুর সাথে দেখা করেছিলেন।

## জনপ্রিয় সংস্কৃতিতে
লেখক ও সাংবাদিক হুসাইন জাইদি ২০১১ সালে *[[মাফিয়া কুইন্স অফ মুম্বাই]]* নামে একটি বই লিখেন, সেখানে তিনি গঙ্গুবাইয়ের জীবনীর উপরেও একটি অধ্যায় লিখেন।

জাইদির বইয়ের একটি অধ্যায়ের উপর ভিত্তি করে সঞ্জয় লীলা বনসালি গাঙ্গুবাই কাঠিয়াওয়াড়ি নামে একটি চলচ্চিত্রটি নির্মাণ করেন। এটি হিন্দি ভাষায় নির্মিত জীবনী-অপরাধধর্মী চলচ্চিত্র। চলচ্চিত্রটি ২০২২ সালে মুক্তি পায়।

## তথ্যসূত্র

বিষয়শ্রেণী:১৯৭৮-এ মৃত্যু
বিষয়শ্রেণী:১৯৩৯-এ জন্ম
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:মুম্বইয়ের ব্যক্তি
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতীয় যৌনকর্মী
বিষয়শ্রেণী:ভারতীয় নারী পতিতা
বিষয়শ্রেণী:১৯৭৭-এ মৃত্যু
বিষয়শ্রেণী:যৌনকারবারি
বিষয়শ্রেণী:গুজরাতের নারী
এম এ মালেক (সাংবাদিক)

**এম এ মালেক** (জন্ম: ২৯ নভেম্বর ১৯৪০) বাংলাদেশের সাংবাদিক যিনি বর্তমানে স্বাধীন বাংলাদেশের প্রথম দৈনিক আজাদী পত্রিকার প্রকাশক ও সম্পাদক। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২২ সালে সাংবাদিকতায় একুশে পদক প্রদান করে। তিনি চট্টগ্রাম প্রেসক্লাবের সভাপতি ছিলেন।

## কর্মজীবন
এম এ মালেক ৫ সেপ্টেম্বর ১৯৬০ সাল থেকে দৈনিক আজাদী প্রকাশের সময় হতে সাংবাদিকতা করেন। ২০০৩ সালে থেকে তিনি দৈনিক আজাদী পত্রিকার সম্পাদক। তিনি চট্টগ্রাম প্রেসক্লাবের সাবেক সভাপতি, চট্টগ্রাম সংবাদপত্র পরিষদ, চিটাগাং এডিটরস কাউন্সিল, চট্টগ্রাম ক্লাব ও চট্টগ্রাম সিনিয়র্স ক্লাবের সভাপতি।

## সম্মাননা

* একুশে পদক (২০২২)

## তথ্যসূত্র

বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০২২-এ একুশে পদক বিজয়ী
বিষয়শ্রেণী:১৯৪০-এ জন্ম
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
বিষয়শ্রেণী:চট্টগ্রাম কলেজিয়েট স্কুল অ্যান্ড কলেজের প্রাক্তন শিক্ষার্থী
বিষয়শ্রেণী:একুশে পদক বিজয়ী
আগ্রা ক্যান্টনমেন্ট রেলওয়ে স্টেশন

**আগ্রা ক্যান্টনমেন্ট** হল ভারতের আগ্রা শহরের প্রধান রেলওয়ে স্টেশন। এটি শহরের দক্ষিণ-পশ্চিম দিকে সদর বাজারের কাছে অবস্থিত। এটি প্রধান দিল্লি-চেন্নাই ও দিল্লি-মুম্বাই রেলপথের উপর অবস্থিত।

## ইতিহাস
১৮৭৪ সালে রাজপুতানা স্টেট রেলওয়ের  প্রশস্ত দিল্লি-বান্দিকুই এবং বান্দিকুই-আগ্রা মিটার-গেজ রেলপথ চালু হয়। ২০০৫ সালে  আগ্রা-জয়পুর রেলপথটি  বিশিষ্ট ব্রডগেজে রূপান্তর করা হয়।

১৯০৪ সালে আগ্রা-দিল্লি কর্ড ব্রড-গেজ রেলপথ চালু করা হয়।

## বিদ্যুতায়ন
ফরিদাবাদ-মথুরা-আগ্রা বিভাগটি ১৯৮২-৮৫ সালে, টুন্দলা-যমুনা সেতু বিভাগটি ১৯৮৮-৮৯ সালে এবং যমুনা সেতু-আগ্রা বিভাগটি ১৯৯০-৯১ সালে বিদ্যুতায়িত হয়েছিল।

## চিত্রশালা

Agra Cant railway station.jpg|রেল স্টেশনের দৃশ্য


## তথ্যসূত্র

## বহিঃসংযোগ
* 

বিষয়শ্রেণী:আগ্রার রেলওয়ে স্টেশন
বিষয়শ্রেণী:আগ্রা রেলওয়ে বিভাগ
বিষয়শ্রেণী:১৯০৪-এ ভারতে প্রতিষ্ঠিত
গাজোল রেলওয়ে স্টেশন

**গাজোল রেলওয়ে স্টেশন** হল ভারতের পশ্চিমবঙ্গ রাজ্যের গাজোলের প্রধান রেলওয়ে স্টেশন। স্টেশনটি ভারতীয় রেলওয়ের উত্তর-পূর্ব সীমান্ত রেল দ্বারা পরিচালিত এবং কটিহার রেলওয়ে বিভাগের মধ্যে অন্তর্ভুক্ত রয়েছে। এটি একলাখী–বালুরঘাট শাখা রেলপথের উপর অবস্থিত।

## ইতিহাস
একলাখী–বালুরঘাট শাখা রেলপথটি ২০০২ সালের ১১ই ফেব্রুয়ারি খোলা হয়েছিল, সেই সঙ্গে গাজোল রেলওয়ে স্টেশনটি যাত্রী পরিষেবা শুরু করেছিল। স্টেশনটির সঙ্গে বালুরঘাটের রেল সংযোগ ২০০৪ সালের ৩০ শে ডিসেম্বর শুরু হয়েছিল।

## তথ্যসূত্র

বিষয়শ্রেণী:মালদা জেলার রেলওয়ে স্টেশন
বিষয়শ্রেণী:২০০৪-এ চালু রেলওয়ে স্টেশন
বিষয়শ্রেণী:কাটিহার রেলওয়ে বিভাগ
হ্যাপি টু ব্লীড

**হ্যাপি টু ব্লীড** (রক্তক্ষরণে খুশী) হল একটি সামাজিক আন্দোলন। ভারতে ঋতুস্রাব সংক্রান্ত সব কিছু নিষিদ্ধ মনে করা এবং যে এই নিয়ে আলোচনা করে তাকে চিহ্নিত করে দেওয়ার বিরুদ্ধে লড়াই করার জন্য এই আন্দোলনের সৃষ্টি। এটি শুরু করেছিলেন নিকিতা আজাদ। তিনি মূলত ভারতের জলন্ধরের বাসিন্দা। তিনি একজন নারী অধিকার কর্মী এবং পাতিয়ালার পাঞ্জাবি বিশ্ববিদ্যালয়ের সরকারি মহিলা কলেজের সাম্মানিক ইংরেজির একজন স্নাতক ছাত্রী। আজাদের আসল নাম নিকিতা অরোরা। তিনি যুক্তরাজ্যের অক্সফোর্ড বিশ্ববিদ্যালয়ের ২০১৮-২০২০ বর্ষের রোডস বৃত্তিধারী একজন ছাত্রী। সেখানে তাঁর পড়ার সময়সূচী হল এমএসটি ইন উইমেনস স্টাডিজ (২০১৯) এবং বিজ্ঞান, মেডিসিন ও টেকনোলজির ইতিহাসে (২০২০) এমএসসি।

## ইতিহাস
২০১৫ সালের ১৩ই নভেম্বর, কেরালার সবরীমালা মন্দিরের দেবস্বম প্রধান পেরিয়ার গোপালকৃষ্ণন বলেন যে, একজন মহিলার পবিত্রতা খুঁটিয়ে দেখা এবং বিচার করার জন্য একটি মেশিন উদ্ভাবিত হওয়ার পরে মহিলাদের সবরীমালা মন্দিরে প্রবেশ করার অনুমতি দেওয়া হবে। মন্দিরে মহিলাদের প্রবেশ করা নিয়ে এক প্রশ্নের জবাবে তিনি এটি বলেছিলেন। তিনি বলেছিলেন, "এমন একটি সময় আসবে যখন লোকেরা জিজ্ঞাসা করবে যে সমস্ত মহিলাদের সারা বছর মন্দিরে প্রবেশ নিষিদ্ধ করা উচিত কিনা। আজকাল এমন মেশিন রয়েছে যা শরীর খুঁটিয়ে পরীক্ষা করতে পারে এবং অস্ত্র পরীক্ষা করতে পারে। এমন একটি দিন আসবে যখন এমন মেশিন আবিষ্কৃত হবে যেটি কোনও মহিলার মন্দিরে প্রবেশের 'সঠিক সময়' (ঋতুস্রাবী নয়) নির্ণয় করে দেবে। সেই যন্ত্রটি যখন উদ্ভাবিত হবে, তখন আমরা নারীদের ভেতরে ঢুকতে দেওয়ার কথা বলব।"

তাঁর বক্তব্য সমালোচনার মুখে পড়েছিল। এই বক্তব্যের অরিপ্রেক্ষিতে, ২০ বছর বয়সী নিকিতা আজাদ ২০১৫ সালের ২১শে নভেম্বর হ্যাপি টু ব্লীড প্রচারণা শুরু করেছিলেন। আজাদ এবং তাঁর বন্ধুরা একটি সামাজিক মাধ্যম প্রচারণা শুরু করেন। তাঁরা একটি স্যানিটারি প্যাড সহ নিজেদের ছবি পোস্ট করেন যাতে হ্যাপি টু ব্লীড লেখা ছিল। প্রচারণার ফেসবুক পাতায় এই আন্দোলনকে এইভাবে বর্ণনা করা হয়েছিল, "ঋতুস্রাবী মহিলাদের নিষিদ্ধকরণের বিরুদ্ধে এবং মহিলাদের রজঃস্রাবসংক্রান্ত স্বাস্থ্যের পণ্যকরণের বিরুদ্ধে একটি প্রচারাভিযান।" তিনি গোপালকৃষ্ণনকে একটি খোলা চিঠি লিখেছিলেন। সেখানে তিনি মহিলাদের সবরীমালা মন্দিরে প্রবেশ করতে না দেওয়ার বিষয়ে তাঁর যুক্তি নিয়ে প্রশ্ন তোলেন।

## তথ্যসূত্র


বিষয়শ্রেণী:নারীবাদ ও স্বাস্থ্য
বিষয়শ্রেণী:ভারতের নারীবাদী সংগঠন
সদাশিব

**সদাশিব** (সংস্কৃত: सदाशिव, তামিল: சதாசிவம்),  শৈবধর্মের শৈবসিদ্ধান্ত পরম্পরায় পরম সত্তা, পরশিব নামেও পরিচিত। সদাশিব হলেন সর্বশক্তিমান, সূক্ষ্ম, দীপ্তিময় পরম, শিবের সর্বোচ্চ প্রকাশ। সদাশিব অনুগ্রহ ও ভিলয়কে আশীর্বাদ করেন, বা অনুগ্রহ ও বিভ্রম, যা পঞ্চকৃত্যের চতুর্থ ও পঞ্চম, বা শিবের "পাঁচটি পবিত্র কাজ"।

সদাশিবকে সাধারণত পাঁচটি মুখ ও দশটি হাত নিয়ে চিত্রিত করা হয়, যাকে শিবের ২৫টি মহেশ্বর মুর্তমের মধ্যে একটি হিসেবেও বিবেচনা করা হয়। শিব আগাম উপসংহারে পৌঁছেছেন যে শিবলিঙ্গ, বিশেষ করে মুখলিঙ্গ হল সদাশিবের আরেকটি রূপ।

## তথ্যসূত্র

## উৎস
*
*
*
*
* 
*
*

## বহিঃসংযোগ
*

বিষয়শ্রেণী:শিবের রূপভেদ
মুখলিঙ্গ

**মুখলিঙ্গ** বা **মুখলিঙ্গম**, হিন্দু মূর্তিবিদ্যায় দেবতা বা মানুষের মুখের বর্ণাঢ্য প্রতিনিধিত্ব। লিঙ্গ হল হিন্দু দেবতা শিবের বর্ণাঢ্য প্রতিনিধিত্ব। মুখলিঙ্গগুলি পাথরের হতে পারে বা ধাতব আবরণ দিয়ে তৈরি হতে পারে, যা সাধারণ লিঙ্গকে ঢেকে রাখে।

মুখলিঙ্গের সাধারণত এক, চার বা পাঁচটি মুখ থাকে। চারটি মুখ বিশিষ্ট মুখলিঙ্গদের লিঙ্গের শীর্ষে অদৃশ্য পঞ্চম মুখও রয়েছে বলে মনে করা হয়। চার ও পাঁচমুখী মুখলিঙ্গ শিবের পাঁচটি দিককে প্রতিনিধিত্ব করে, যা শাস্ত্রীয় উপাদান ও মূল দিকনির্দেশের সাথেও সম্পর্কিত।

সর্বশক্তিমান, সর্বব্যাপী ও সর্বজ্ঞ ঈশ্বর শিব স্বতন্ত্র আত্মাকে তাঁর উপাসনা করার সুবিধার্থে নিজেকে বিভিন্ন রূপে প্রকাশ করেছেন। তাদের মধ্যে শিবলিঙ্গের নিরাকার রূপটিকে "নিষ্কলা" হিসাবে শ্রেণীবদ্ধ করা হয়েছে, এবং মুখের উপর শিবের মস্তক বিশিষ্ট শিবলিঙ্গকে মুখলিঙ্গ বলা হয় এবং "সকাল নিস্কলা" রূপে শ্রেণীবদ্ধ করা হয়।

## তথ্যসূত্র

## উৎস
* 
* 
* 

## বহিঃসংযোগ

* Online exhibition on mukhalingas

বিষয়শ্রেণী:শৈবধর্ম
বিষয়শ্রেণী:হিন্দু মূর্তিশিল্প
বিষয়শ্রেণী:হিন্দু দার্শনিক ধারণা
বিষয়শ্রেণী:হিন্দু মূর্তিবিদ্যা
বিষয়শ্রেণী:শিল্পকলায় শিব
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:হিন্দু প্রতীক
বিষয়শ্রেণী:ভারতীয় ভাস্কর্য
জিব্রিল উয়াত্তারা

**শেক জিব্রিল উয়াত্তারা** (; জন্ম: ১৯ সেপ্টেম্বর ১৯৯৯; **জিব্রিল উয়াত্তারা** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব সাফি এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৬–১৭ মৌসুমে, বুর্কিনাবি ক্লাব ভিতেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিতেসের হয়ে মাত্র এক মৌসুম অতিবাহিত করার পর ২০১৭–১৮ মৌসুমে তিনি বোবো দিউলাসোয় যোগদান করেছেন। বোবো দিউলাসোয় এক মৌসুম অতিবাহিত করার পর বেরকানের সাথে চুক্তি স্বাক্ষর করেছেন। ২০২১–২২ মৌসুমে, তিনি ধারে বেরকান হতে মরক্কী ক্লাব সাফিতে যোগদান করেছেন।

২০১৯ সালে, উয়াত্তারা বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। এর পূর্বে ২০১৮ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
শেক জিব্রিল উয়াত্তারা ১৯৯৯ সালের ১৯শে সেপ্টেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উয়াত্তারা বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০১৮ সালের ২৪শে জানুয়ারি তারিখে, ১৮ বছর, ৪ মাস ও ৫ দিন বয়সে, ডান পায়ে ফুটবল খেলায় পারদর্শী উয়াত্তারা ক্যামেরুনের বিরুদ্ধে অনুষ্ঠিত ২০১৮ আফ্রিকান নেশন্স চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে উয়াত্তারা সর্বমোট ১ ম্যাচে অংশগ্রহণ করেছেন।

উয়াত্তারা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বোবো দিউলাসোর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:ভিতেসে বোবো দিউলাসোর খেলোয়াড়
বিষয়শ্রেণী:বোবো দিউলাসো স্পোর্টস অ্যাসোসিয়েশনের খেলোয়াড়
বিষয়শ্রেণী:বেরকান স্পোর্টস রেনেসাঁর খেলোয়াড়
বিষয়শ্রেণী:সাফি অলিম্পিক ক্লাবের খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:বুতুলাহের খেলোয়াড়
বিষয়শ্রেণী:বুর্কিনা ফাসোর আন্তর্জাতিক যুব ফুটবলার
বিষয়শ্রেণী:বুর্কিনা ফাসোর অনূর্ধ্ব-২০ আন্তর্জাতিক ফুটবলার
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০১৯ আফ্রিকান গেমসের প্রতিযোগী
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:ফুটবলে আফ্রিকান গেমস পদক বিজয়ী
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:মরক্কোয় বুর্কিনাবি প্রবাসী ক্রীড়াবিদ
বিষয়শ্রেণী:মরক্কোয় প্রবাসী ফুটবলার
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:আলজেরীয় পেশাদার লিগ ১-এর খেলোয়াড়
বিষয়শ্রেণী:জোনেস স্পোর্তিভ কাবিলির খেলোয়াড়
বিষয়শ্রেণী:আলজেরিয়ায় বুর্কিনাবি প্রবাসী ক্রীড়াবিদ
উয়েফা ইউরো ২০৩২

**২০৩২ উয়েফা ইউরোপীয় ফুটবল চ্যাম্পিয়নশিপ** (; যা সাধারণত **২০৩২ উয়েফা ইউরোপীয় চ্যাম্পিয়নশিপ**, **উয়েফা ইউরো ২০৩২** অথবা শুধুমাত্র **ইউরো ২০৩২** নামে পরিচিত) হচ্ছে উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৯তম আসরের চূড়ান্ত পর্ব, যেখানে ইউরোপের ফুটবল সংস্থা উয়েফার অন্তর্ভুক্ত ৩২টি জাতীয় ফুটবল দল (পুরুষ) প্রতিযোগিতা করতে পারে। এই আসরটি ২০৩২ সালে অনুষ্ঠিত হবে।

## তথ্যসূত্র

## বহিঃসংযোগ
*  

২০৩২
বিষয়শ্রেণী:পূর্ব নির্ধারিত ফুটবল প্রতিযোগিতা
ওন্নারা

**ওন্নারা**, **ওন্নারা মুন্ডু**, **থার** বা **থাট্টু** হল মহিলাদের অন্তর্বাসের একটি ঐতিহ্যগত রূপ এটি কেরালার (সর্বদক্ষিণের ভারতীয় রাজ্য) সব বয়সী হিন্দু মহিলারা পরিধান করেন। ওন্নারা হল এক ধরনের ধুতি (সারং)। এটি এমনভাবে বাঁধা হয় যে আঁটসাঁট থাকে, এবং দুর্ঘটনাবশত হঠাৎ করে খুলে যায় না। এমনকি প্রসব পরবর্তী যত্নের অংশ হিসাবে কিছু পরিবর্তন করে প্রসবের পরেও ওন্নারা পরিধান করা হয়।

## মাপ
৬ মুজহাম × ৩ মুজহাম (১ মুজহাম = ১.৫&nbsp;ফুট প্রায়) আকারের একটি সুতি (হ্যান্ডলুম) কাপড় কোমরের চারপাশে ঘিরে বাঁধা হয়। এটি একটি নির্দিষ্ট শৈলীতে বাইরের পোশাকের (লেহেঙ্গা, শাড়ি, বা মুন্ডু) নিচে পরা হয়। এটি নাভির মাঝখানে থেকে কোমর পর্যন্ত জড়ানো হয়, তারপরে একটি ভাগ নিচের দিকে চলে গিয়ে লজ্জাস্থানসমূহকে ঢেকে দেয় এবং পিছনের দিকে গিয়ে একত্র ভিতরে গুঁজে দেওয়া হয়।

## অন্যান্য নাম
রাজ্যের কিছু অংশে ওন্নারাকে থারও বলা হয়, কেরালার দক্ষিণাঞ্চলে এই শব্দটি বেশি ব্যবহৃত হয়। ওন্নারা শব্দের ব্যবহার বেশিরভাগই হয় কেরালার উত্তর অংশে। তবে, ওন্নারার তুলনায় থার পরার ক্ষেত্রে কিছু পার্থক্য রয়েছে। থার পরার শৈলী ওন্নারার চেয়ে সহজ এবং বিভিন্ন ধরনের থার রয়েছে।

## ইতিহাস
পুরানো দিনের ঐতিহ্য অনুযায়ী সকালে ও সন্ধ্যায় সকলে মন্দির পরিদর্শন করে। সেই সময় ওন্নারা পরিধান করা উচিত। দেব দর্শনের আগে অবগাহন করে ভেজা কাপড়ে মন্দিরে আসা কঠোরভাবে নিষিদ্ধ, কারণ তাতে শরীরের অঙ্গগুলি অন্যদের কাছে প্রদর্শিত হয়ে পড়ে। পুরুষ এবং মহিলা উভয়ই এটি পরতেন, তবে বিশেষত মহিলারা এটি বাড়িতে এবং বাইরে যাওয়ার সময় ভিতরের পোশাক হিসাবে পরতেন।

আজকাল এটি ক্রমবর্ধমানভাবে সমাজের সকল শ্রেণীর মহিলাদের দ্বারা ব্যবহৃত হচ্ছে।

## শারীরিক সুবিধা
ওন্নারা শরীরের অঙ্গগুলিকে যথেষ্ট সহায়তা প্রদান করে এবং যোনিমুখ সম্পূর্ণরূপে ঢেকে দেয়। এটি শারীরিক নিঃসরণ শোষণে সাহায্য করে এবং একই সময়ে বায়ু সঞ্চালন করে গুপ্ত অঙ্গগুলি স্বাস্থ্যকর রাখে। এমনকি ঋতুকালীন সময়ে, এটি নিঃসরণ ছড়িয়ে পড়া থেকে রক্ষা করে এবং এর যথেষ্ট প্রস্থের কারণে অস্বস্তির অনুভূতি রোধ করে।

প্রসবের পরে, প্রসবোত্তর যত্নের অংশ হিসাবে কিছু পরিবর্তন করে নিয়ে, কখনও কখনও ওন্নারা পরা হয়।
## তথ্যসূত্র

বিষয়শ্রেণী:কেরলের সংস্কৃতি
বিষয়শ্রেণী:অন্তর্বাস
যদুলাল মল্লিক

**যদুলাল মল্লিক** (২৯ এপ্রিল ১৮৪৪   - ৫ ফেব্রুয়ারি ১৮৯৪) ছিলেন উনিশ শতকে ব্রিটিশ ভারতে কলকাতার অন্যতম সমাজসেবক ও এক দানশীল ব্যক্তিত্ব। আইনের ক্ষেত্রে তিনি উল্লেখযোগ্য অবদান রেখেছিলেন। 
## জন্ম ও শিক্ষা জীবন
যদুলাল মল্লিকের জন্ম ১৯৪৪ খ্রিস্টাব্দের ২৯শে এপ্রিল। ব্রিটিশ ভারতের অধুনা পশ্চিমবঙ্গের রাজধানী কলকাতার পাথুরিয়াঘাটার অন্যতম ধনাঢ্য ব্যক্তি মতিলাল মল্লিকের দত্তক পুত্র ছিলেন। যদুলাল মল্লিকের পড়াশোনা শুরু হয় কলকাতার ওরিয়েন্টাল সেমিনারিতে। পরে ভর্তি হন হিন্দু স্কুলে। ১৮৬১ খ্রিস্টাব্দে কৃতিত্বের সঙ্গে এন্ট্রান্স পাশ করেন। পরে প্রেসিডেন্সি কলেজের স্নাতক হন। কিছুদিন আইন নিয়েও পড়াশোনা করেন।

## কর্মজীবন
কর্মজীবনে যদুলাল মল্লিক ১৮৭৩ খ্রিস্টাব্দ হতে বারো বৎসর কলকাতা পৌরসংস্থার কমিশনার প্রভৃতি পদে ছিলেন। তাছাড়া তিনি ব্রিটিশ ইন্ডিয়ান অ্যাসোসিয়েশনের সদস্য হিসাবে অনারারি ম্যাজিসেট্রটের পদেও ছিলেন। তিনি কমিশনার পদে থাকাকালীন উচ্চপদে আসীন সরকারী কর্মচারীদের কঠোর সমালোচনা করতেন। সেকারণে পৌরসংস্থার চেয়ারম্যান স্যার হেনরি হ্যারিসন তাকে *দ্য ফাইটিং কক* নামে আখ্যা দেন। তিনি ওই সময়ে বিবাহের সম্মতিপ্রদানের আইন, জুরির বিচার প্রভৃতির জন্য তুমুল আন্দোলন করেন। হিন্দু সুবর্ণবণিক সম্প্রদায়ের মধ্যে প্রচলিত পণপ্রথা বন্ধ করার জন্য যথেষ্ট চেষ্টা করেন। তিনি ভারতীয় জাতীয় কংগ্রেসেরও একজন অন্যতম প্রতিষ্ঠাতা-সদস্য ছিলেন। বিভিন্ন সমাজসেবায়, শিক্ষার ব্যাপারে উৎসাহী ছিলেন এবং দানধ্যানে উদার ছিলেন তিনি। ১৮৮৩ খ্রিস্টাব্দের ২১শে জুলাই শ্রীরামকৃষ্ণ তাঁর ভক্তদের সঙ্গে যদুলাল মল্লিকের পাথুরিয়াঘাটার বাড়িতে গিয়ে তার নিত্যসেবিতা দেবী সিংহবাহিনী দর্শন করে সমাধিস্থ হয়েছিলেন। এরপরেও বহুবার যদুলাল মল্লিকের পাথুরিয়াঘাটার বাড়িতে শ্রীরামকৃষ্ণ পদার্পণ করেছেন। আর্থিক বিপর্যয়ে তার প্রথম স্কুল ওরিয়েন্টাল সেমিনারি বন্ধ হয়ে যাওয়ার মত অবস্থায় পৌঁছালে তিনি প্রচুর অর্থ দান করেন। দরিদ্র ছাত্রদের সাহায্যার্থে একটি অবৈতনিক বিভাগ প্রবর্তন করেন এবং ১৫০টি ছাত্রের বিনা ব্যয়ে শিক্ষাদানের জন্য অর্থের সংস্থান করে দেন। এছাড়াও তিনি হিন্দু স্কুল এবং ডাফ সাহেবের স্কুল প্রভৃতিতে একাধিক বৃত্তি প্রদানের ব্যবস্থা করে দেন।

## জীবনাবসান

যদুলাল মল্লিক ১৮৯৪ খ্রিস্টাব্দের ৫ই ফেব্রুয়ারি কলকাতায় পরলোক গমন করেন।

পাথুরিয়াঘাটায় যদুলাল মল্লিকের নামাঙ্কিত  একটি রাস্তা আছে।

## তথ্যসূত্র

বিষয়শ্রেণী:১৮৪৪-এ জন্ম
বিষয়শ্রেণী:১৮৯৪-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সমাজ সেবক
বঙ্গবন্ধু বুলভার্ড

থাম্ব|বঙ্গবন্ধু বুলভার্ড সড়কের সাইনবোর্ড
**বঙ্গবন্ধু বুলভার্ড** () হল তুরস্কের রাজধানী আঙ্কারায় অবস্থিত একটি পৌর সড়ক। এভিনিউটির নামকরণ করা হয়েছে বাংলাদেশের জাতির জনক বঙ্গবন্ধুর নামে।

প্রথমে এভিনিউটির নাম দেওয়া হয় “বঙ্গবন্ধু শেখ মুজিবুর রহমান বুলভারে”। ২০২০ সালের ৯ নভেম্বরে আঙ্কারার নগর পরিষদ দ্বারা নামটি সংক্ষিপ্ত করা হয়। সড়কটির দিকে বঙ্গবন্ধুর ভাস্কর্য ও তার নামে একটি উদ্যান রয়েছে।

## তথ্যসূত্র

## বহিঃসংযোগ
* গুগল ম্যাপে বঙ্গবন্ধু বুলেভার্ড

বিষয়শ্রেণী:চাঙ্কায়া, আঙ্কারা
বিষয়শ্রেণী:আঙ্কারার রাস্তা
বিষয়শ্রেণী:বাংলাদেশ–তুরস্ক সম্পর্ক
বিষয়শ্রেণী:শেখ মুজিবুর রহমানের স্মারক
অন্তরীয়

**অন্তরীয়** () হল প্রাচীন ভারতে প্রচলিত থাকা শরীরের নিম্ন ভাগের একটি পোশাক। এটি সাদা বা রঙিন সুতির লম্বা একটি সেলাইবিহীন কাপড়। এটি দুই পায়ের মধ্যে দিয়ে পিছন দিকে নিয়ে গিয়ে পিছনে গুঁজে দেওয়া হয়। এটি পদদ্বয়কে ঢিলেঢালাভাবে আচ্ছাদিত করে, তারপর পায়ের সামনে লম্বাভাবে পাটে পাটে ঝুলন্ত অবস্থায় থাকে। একটি উত্তরী বা কায়াবন্ধ দিয়ে একে কোমরে সুরক্ষিত ভাবে বাঁধা থাকে।

## ইতিহাস
অন্তরীয় হল একটি প্রাচীন পোশাক। রামায়ণ এবং মহাভারতে এই বস্ত্রের উল্লেখ পাওয়া যায়।ভারতীয় উপমহাদেশের ভাস্কর্যে হিন্দু দেবতাদের উত্তরীয় এবং অন্তরীয় পরিধান করতে দেখা যায়, বিশেষ করে দেখা যায় হিন্দু মন্দির এবং হিন্দু পঞ্জিকার ছবিতে।

মৌর্য ও শুঙ্গ যুগে (৩২১-৭২ খ্রিস্টপূর্বাব্দ), পুরুষ ও মহিলা উভয়েই ৩টি সেলাইবিহীন পোশাক পরিধান করতেন, যেগুলির নাম অন্তরীয়, মুরাজা এবং উত্তরীয়। সাদা রঙের সুতী, লিনেন বা মসলিন দিয়ে তৈরি প্রধান পোশাক ছিল অন্তরীয়। তাঁরা কখনও কখনও সোনা বা অন্যান্য মূল্যবান পাথর দিয়ে এটির উপর সূচিকর্ম করতেন। এটি একটি সেলাইবিহীন লম্বা কাপড়, যেটি কাছা শৈলীতে নিতম্বের চারপাশে ঘুরিয়ে পরা হত। এটি কোমর থেকে পায়ের গুল অথবা গোড়ালি পর্যন্ত প্রসারিত থাকত। এটি কোমরের চারপাশে একটি বন্ধনী দ্বারা সুরক্ষিত থাকত, যার নাম ভেতাকা, মুরাজা, পট্টিকা বা কাল্লাবুকা। তৃতীয় ভাগের পরিচ্ছদটির নাম উত্তরীয়। এটি সূক্ষ্ম সুতো বা সিল্ক থেকে তৈরি করা হত। কিন্তু নিম্নবিত্ত মানুষের জন্য এটি মোটা সুতো থেকে তৈরি করা হত। এটি শরীরের উপরের অংশ ঢেকে রাখার জন্য একটি দীর্ঘ চাদর হিসাবে ব্যবহৃত হত।

খ্রিস্টপূর্ব ৬ষ্ঠ শতাব্দীতে বৌদ্ধ পালি সাহিত্যে করা উল্লেখ অনুযায়ী, শাড়ি  () হল অন্তরীয়র একটি বিবর্তিত রূপ। এটি প্রাচীন যুগে মহিলারা পরিধান করতেন। তাঁদের পরিহিত তিন খণ্ড পোশাকের মধ্যে এটি একটি ছিল।

## পরিভাষা
অন্তরীয়র জন্য সংস্কৃত শব্দটি হল অন্তরীয়া। সেই সময়ের মহিলাদের নিম্নাঙ্গের পোশাকগুলিকে বিভিন্নভাবে বিভিন্ন সাহিত্যে অম্বরা, অমসুকা, অন্তরীয়, নিবাসন, পরিধান, বাসনা, বস্ত্রম, ভাসা এবং শৌলি হিসাবে উল্লেখ করা হয়েছে।

## ব্যবহার
অন্তরীয় সাধারণত সূক্ষ্ম তুলা বা সিল্কের তৈরি হত। এটি সাধারণত উত্তরীয়ের সঙ্গে পরিধান করা হত।

## ছবিঘর


File:Ajanta Paintings.jpg|"চোলি" (ব্লাউজ) এবং অন্তরীয় পরিহিত নারী , গুপ্ত সাম্রাজ্য
File:In Welcome of Buddha - ACCN 34-2542 - Government Museum - Mathura 2013-02-24 5941.JPG|thumb|খোদাইতে দেখা যাচ্ছে অন্তরীয় এবং উত্তরীয় পরিহিত পুরুষ, ১ম শতাব্দীর চিত্র


## আরও দেখুন

* উত্তরীয়
* শাড়ি
* চোলি
* নিভি (বস্ত্র)

## তথ্যসূত্র

বিষয়শ্রেণী:ভারতীয় পোশাক
বিষয়শ্রেণী:হিন্দু ধর্মীয় পোশাক
ওলেম্বে স্টেডিয়াম

**ওলেম্বে স্টেডিয়াম** বা **পল বিয়া স্টেডিয়াম** ক্যামেরুনের রাজধানী ইয়াউন্দেতে অবস্থিত একটি বহুকাজে ব্যবহারযোগ্য একটি স্টেডিয়াম। এটি ক্যামেরুনের বৃহত্তম ও আফ্রিকার নবম বৃহত্তম স্টেডিয়াম। ক্যামেরুনের প্রাক্তন প্রেসিডেন্ট পল বিয়ার নামে নামকরণ করা হয়েছে। এটি ২০২১ আফ্রিকা কাপ অব নেশন্সের উদ্বোধনী ও সমাপনী অনুষ্ঠান আয়োজন করবে।

## গঠন
এটি কেবলমাত্র বৃহৎ ক্রীড়ানুষ্ঠানই আয়োজন করে না, বরং ওলেম্বে শহরের অর্থনৈতিক উন্নয়নেও সমান সাহায্য করে।

## জানুয়ারি ২০২২-এর ঘটনা

২৪ জানুয়ারি ২০২২, বহু মানুষের সমাগম ঘটেছিল এই স্টেডিয়ামে নিজের দেশ ক্যামেরুন ও কোমোরসের মধ্যে খেলা দেখতে, যা ২০২১ আফ্রিকা কাপ অব নেশন্সের অন্যতম গুরুত্বপূর্ণ ম্যাচ ছিল। তবে বহু মানুষ ছত্রভঙ্গ হয়ে যাবার কারণে ৮ জনের মৃত্যু হয় ও ৩৮ জন আহত হন।

## তথ্যসূত্র

## বহিঃসংযোগ
* ছবি, cafe.daum.net/stade
* ওয়েবসাইট  ক্যাফ

বিষয়শ্রেণী:জাতীয় স্টেডিয়াম
বিষয়শ্রেণী:ইয়াউন্দেতে ক্রীড়া
বিষয়শ্রেণী:ক্যামেরুনের ফুটবল মাঠ
বিষয়শ্রেণী:২০২১-এ সম্পন্ন ক্রীড়া মাঠ
আব্দুল মান্নান আকন্দ

**আব্দুল মান্নান আকন্দ** একজন বাংলাদেশী উদ্ভিদ রোগতত্ত্ববিদ ও শিক্ষাবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) সাবেক উপাচার্য ও উদ্ভিদ রোগতত্ত্ব বিভাগের অবসরপ্রাপ্ত অধ্যাপক এবং চাঁপাইনবাবগঞ্জে অবস্থিত বেসরকারি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের প্রতিষ্ঠাকালীন উপাচার্য ছিলেন। এছাড়া তিনি ইউজিসি অধ্যাপক হিসেবেও দায়িত্ব পালন করেন।

## কর্মজীবন
আব্দুল মান্নান আকন্দ বঙ্গবন্ধু শেখ মুজিবুর রহমান কৃষি বিশ্ববিদ্যালয়ের উদ্ভিদ রোগতত্ত্ব বিভাগে দীর্ঘকাল অধ্যাপনা ও গবেষণায় নিযুক্ত ছিলেন। এর পাশাপাশি তিনি বিশ্ববিদ্যালয়টির সিন্ডিকেট, একাডেমিক কাউন্সিল ও নিয়োগ কমিটির সদস্য, প্রক্টর, ডিন, বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেছেন। তিনি বাংলাদেশ বিশ্ববিদ্যালয় মঞ্জুরী কমিশনের খণ্ডকালীন সদস্য ছিলেন।

তিনি ২০০৯ থেকে ২০১৩ সাল পর্যন্ত বঙ্গবন্ধু শেখ মুজিবুর রহমান কৃষি বিশ্ববিদ্যালয়ের উপাচার্য এবং ২০১৩ থেকে ২০১৬ সাল পর্যন্ত চাঁপাইনবাবগঞ্জে অবস্থিত বেসরকারি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশের উপাচার্য ছিলেন। এছাড়া তিনি ইউজিসি অধ্যাপক হিসেবেও দায়িত্ব পালন করেন।

## প্রকাশনা
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

## সদস্যপদ
তিনি কৃষিবিদ ইনস্টিটিউশন বাংলাদেশ এবং বাংলাদেশ অ্যাসোসিয়েশন ফর দ্য অ্যাডভান্সমেন্ট অফ সায়েন্সসহ বিভিন্ন পেশাজীবী সংগঠনের সদস্য।

## আরও দেখুন
*	ইউজিসি অধ্যাপক

## তথ্যসূত্র

বিষয়শ্রেণী:ইউজিসি অধ্যাপক
বিষয়শ্রেণী:বাংলাদেশী শিক্ষাবিদ
বিষয়শ্রেণী:এক্সিম ব্যাংক কৃষি বিশ্ববিদ্যালয় বাংলাদেশের উপাচার্য
বিষয়শ্রেণী:গাজীপুর কৃষি বিশ্ববিদ্যালয়ের উপাচার্য
ইব্রাহীম পেশাওয়ারি

**ইব্রাহীম পেশওয়ারী** () ছিলেন একজন পাঠান আলিম ও আরবীবিদ যিনি বাংলায় বাস করতেন.

## ছোটবেলা ও তালীম
ইব্রাহীম পেশওয়ারী মোতাবেক ১৮৫০ ঈসায়ীতে মর্দান জেলার হুতী গাঁওয়ে একটি সম্ভ্রান্ত পাঠান মুসলিম খান্দানে পয়দা হয়েছিলেন। এই এলাকার অধিকাংশ লোক ইঊসুফজঈ গোষ্ঠীর ছিলেন।

ইব্রাহীম পেশওয়ারী উত্তর-পশ্চিম সীমান্ত প্রদেশের কয়েক ওলামা-বুজুর্গদের তরে ইসলামী তালীম নেন। তার বাদে, উনি সাহারানপুর জেলার দারুল উলুম দেওবন্দ মাদ্রাসায় দাখেল হন। দেওবন্দে উনি হাদীস শিখেছিলেন এবং তা খতম করে উনি সাহারানপুর জেলার গঙ্গোহ শহরে চলে যান যেখানে উনি হাদীসের সনদ পেয়েছিলেন রশিদ আহমদ গাঙ্গুহির তরফ থেকে।

## পেশা
বেশ ইসলামী তালীম নিয়ে ইব্রাহীম পেশওয়ারী নৈনিতালের দাড়ো মাদ্রাসায় একজন উস্তাদ হিসাবে চাকরি পেয়েছিলেন। তার বাদে, উনি ঢাকার চকবাজারে এসে চকবাজার শাহী মসজিদ সংলগ্ন একটি মাদ্রাসা কায়েম করেছিলেন। ঐ মাদ্রাসায় উনি হাদীস শিখাতেন এবং উনার অন্যতম মশহুর শাগরেদ ছিলেন মাওলানা মুফতী দীন মুহম্মদ খাঁন।

## ওফাত
ইব্রাহীম পেশওয়ারী ঢাকা শহরে ১৩৪৯ হিজরী সনে (১৯৩০ খ্রীষ্টাব্দ) এন্তেকাল করেন। উনাকে পুরান ঢাকার খাজে দেওয়ান বড় মসজিদের সংলগ্ন কবরস্থানে দাফন করা হয়।

## তথ্যসূত্র

বিষয়শ্রেণী:ভারতীয় সুন্নি মুসলিম
বিষয়শ্রেণী:১৮৫০-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:বাংলাদেশী প্রতিষ্ঠাতা
বিষয়শ্রেণী:দারুল উলুম দেওবন্দের প্রাক্তন শিক্ষার্থী
২০২১–২২ সংযুক্ত আরব আমিরাত ক্রিকেট দলের ওমান সফর

সংযুক্ত আরব আমিরাত পুরুষ ক্রিকেট দল তিনটি একদিনের আন্তর্জাতিক (ওডিআই) ম্যাচ খেলার জন্য ২০২২ সালের ফেব্রুয়ারি মাসে ওমান সফর করে। সিরিজের ম্যাচগুলো ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ টুর্নামেন্টের অংশ হিসেবে গণ্য হয়। এর পূর্বে টুর্নামেন্টটির ৪র্থ পর্ব ও ৮ম পর্বে ওমান ও সংযুক্ত আরব আমিরাতের মধ্যে স্থগিত হয়ে যাওয়া ম্যাচগুলো পুনঃসূচিত করা হয় এ সিরিজের অংশ হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।

ওডিআই সিরিজটির পরে উভয় দল একটি চতুর্দেশীয় সিরিজ ও টি২০ বিশ্বকাপ বৈশ্বিক বাছাইপর্ব এ টুর্নামেন্টে অংশগ্রহণ করে, যে টুর্নামেন্টগুলো পরবর্তীতে ওমানেই অনুষ্ঠিত হয়।

সিরিজে সংযুক্ত আরব আমিরাত ২–০ ব্যবধানে জয়ী হয়, যেখানে তৃতীয় ম্যাচটি টাই হয়।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 

বিষয়শ্রেণী:২০২২-এ ওমানি ক্রিকেট
বিষয়শ্রেণী:২০২২-এ আমিরাতি ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
ওমান
জ্ঞানশ্রী মহাথের

**জ্ঞানশ্রী মহাথের** (জন্ম ১৮ নভেম্বর ১৯২৫) বাংলাদেশের একজন বৌদ্ধ ধর্মগুরু যিনি দেশীয় বৌদ্ধদের সর্বোচ্চ ধর্মীয় গুরু। সমাজসেবায় গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করে।

## জীবনী
জ্ঞানশ্রী মহাথের ১৮ নভেম্বর ১৯২৫ চট্টগ্রাম জেলার রাউজানের উত্তর গুজরা ডোমখালী গ্রামে জন্মগ্রহণ করেন। তিনি ১৯৫৮ সালে পার্বত্য চট্টগ্রামে গমন করেন। ২০০৩ সাল থেকে তিনি চট্টগ্রাম নন্দনকানন বৌদ্ধ বিহারে অবস্থান করেন।

তিনি ১৯৪৪ সালে শ্রামণ এবং ১৯৪৯ সালে ভিক্ষু হিসেবে উপসম্পদা লাভ করেন। তিনি প্রবেশিকা পর্যন্ত পড়ালেখা করেন। তিনি পার্বত্য চট্টগ্রামের সাধারণ মানুষের অর্থনৈতিক, সামাজিক, ধর্মীয় ও শিক্ষা বিস্তারের উদ্যোগ নিয়েছিলেন। পার্বত্য অঞ্চল ও সমতল এলাকায় অনেক ধর্মীয় ও শিক্ষা প্রতিষ্ঠান গড়ে তোলেন। ১৯৭৪ সালে তিনি মোনঘর প্রতিষ্ঠা করেন, যেখানে আবাসিক বিদ্যালয় প্রতিষ্ঠা করে বৌদ্ধ দু:স্থ, অনাথ ও অসহায় শিশুদের সাধারণ শিক্ষা দেয়া হয়।

জয়পুরহাট ও রংপুরে তিনি কয়েকটি বৌদ্ধ শিক্ষা কেন্দ্র প্রতিষ্ঠা করেন।

## সম্মাননা
* শাসন শোভন জ্ঞানভানক ১৯৮১,ওয়াট পাকনাম,বসিচরণ,ব্যাংকক,থাইল্যান্ড
*বিনয়াচার্য্য ২০০১,বাংলাদেশ সংঘরাজ ভিক্ষু মহাসভা 
* মহাসদ্ধর্মজ্যোতিকাধবজ ২০০৭, মায়ানমার সরকার
* ২০০৭ সালে থাইল্যান্ডের মহাচুল্লালংকার বিশ্ববিদ্যালয় থেকে সম্মান সূচক ডক্টরেট ডিগ্রি লাভ
* ২০০৮ সালে বৌদ্ধ কৃষ্টি প্রচার সংঘ থেকে স্বর্ণপদক ও উপাধি লাভ।
* WFBY থাইল্যান্ড কর্তৃক আউট স্ট্যান্ডিং অ্যাওয়ার্ড লাভ ২০১৪ সাল।
* ২০১৭ সালে বাংলাদেশ বৌদ্ধ সমিতি কর্তৃক পুণ্যাচার-উ, গুণমেজু স্বর্ণপদক লাভ।
* ২০২০ সালের ২০ মে সংঘরাজ ভিক্ষু সহাসভার সর্বোচ্চ সম্মাননা মহামান্য ‘সংঘরাজ’ নির্বাচিত হন।
* একুশে পদক,২০২২  গণপ্রজাতন্ত্রী বাংলাদেশ সরকার
* অগ্রমহাপন্ডিত, ২০২৩ মায়ানমার সরকার
* ২০২৪ সালে ওয়ার্ল্ড ফেডারেশন অব বাংলাদেশি বুড্ডিস্ট কর্তৃক সম্মাননা ও সংবর্ধনা লাভ করেন।

## [https://vnewsbd.com/%E0%A6%8F%E0%A6%95%E0%A7%81%E0%A6%B6%E0%A7%87-%E0%A6%AA%E0%A6%A6%E0%A6%95%E0%A6%AA%E0%A7%8D%E0%A6%B0%E0%A6%BE%E0%A6%AA%E0%A7%8D%E0%A6%A4-%E0%A6%B8%E0%A6%99%E0%A7%8D%E0%A6%98%E0%A6%B0%E0%A6%BE%E0%A6%9C/ তথ্যসূত্র]

বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:১৯২৫-এ জন্ম
বিষয়শ্রেণী:চট্টগ্রাম জেলার বৌদ্ধ ধর্মীয় পণ্ডিত
বিষয়শ্রেণী:বাংলাদেশী বৌদ্ধ
বিষয়শ্রেণী:২০২২-এ একুশে পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:২০২৫-এ মৃত্যু
থিংক (সংস্থা)

থাম্ব|229x229পিক্সেল|থিংক বাংলা লোগো
**থিংক** লন্ডনে নিবন্ধিত একটি আন্তর্জাতিক শিক্ষা সম্পর্কিত স্বেচ্ছাসেবী সংস্থা। দলটি মূলত তথ্যপূর্ণ প্রামাণ্যচিত্র এবং ডিজিটাল সামগ্রীর মাধ্যমে বিনামূল্যে, নির্ভরযোগ্য এবং প্রগতিশীল জ্ঞান প্রদানের জন্য কাজ করে। দলটি শিক্ষাবিদ, লেখক, সাংবাদিক, গবেষক, ডকুমেন্টারিয়ান, শিক্ষক, এবং শিক্ষার্থীদের নিয়ে গঠিত। সংস্থাটি স্বেচ্ছাসেবীদের  দ্বারা অর্থায়নকৃত।

## ইতিহাস
সংস্থাটি ২০১৯ সালে আমেরিকান-বাংলাদেশি আইটি এক্সিকিউটিভ, মানবতাবাদী লেখক বন্যা আহমেদ এবং প্রযুক্তি উদ্যোক্তা ইমতিয়াজ শামস দ্বারা প্রতিষ্ঠিত হয়েছিল।  সংগঠনটি আহমেদ এবং শামস সহ স্বেচ্ছাসেবী দাতাদের দ্বারা এবং আংশিকভাবে বিভিন্ন আন্তর্জাতিক মানবতাবাদী সংস্থা যেমন হিউম্যানিস্ট ইন্টারন্যাশনাল, রিচার্ড ডকিন্স ফাউন্ডেশন, সেন্টার ফর ইনকোয়ারি, ফ্রিডম ফ্রম রিলিজিয়ন ফাউন্ডেশন এবং পোস্ট আরবান ভেঞ্চারস দ্বারা অর্থায়ন করা হয়।

## থিংক বাংলা
***থিংক বাংলা*** হলো থিংক-এর কার্যাবলীর বাংলা ভাষার সংস্করণ। থিংক বাংলা প্রধানত বৈজ্ঞানিক, ঐতিহাসিক, রাজনৈতিক বিভিন্ন জ্ঞান সম্পর্কিত বিষয়বস্তুকে কেন্দ্র করে তথ্যচিত্র নির্মাণ করে থাকে।

## ছবি

চিত্র:Think team Meeting London 2020.jpg
চিত্র:Think Co founder Imtiaz and editor Alessio 2020.jpg
চিত্র:Behind the scenes at Think with Bonya Ahmed.jpg
চিত্র:Bonya Ahmed at Think studio.jpg
চিত্র:Outside shooting at Think.jpg
চিত্র:Behind-the scenes at Think.jpg


## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* ইউটিউবে *[https://www.youtube.com/channel/UCMfWP1YDH8QSwWH0FLDLDaw থিংক বাংলা]*
* ইউটিউবে থিংক নিয়ে বন্যা আহমেদ 
* এটিএন সংবাদে থিংক নিয়ে পরিচয়
* বিবিসি কর্তৃক থিংক সম্পর্কে প্রামাণ্যচিত্র
* আমেরিকান হিউম্যানিস্ট এসোসিয়েশন কর্তৃক থিংক সম্পর্কিত সাক্ষাৎকার

### আরও পড়ুন
* মুক্তমনা ব্লগে থিংক নিয়ে বন্যা আহমেদের লেখা

বিষয়শ্রেণী:যুক্তরাজ্য ভিত্তিক দাতব্য সংস্থা
ব্লাড রেড স্কাই

**ব্লাড রেড স্কাই** (এছাড়া **ট্রান্সঅ্যাটলান্টিক ৪৭৩** নামেও পরিচিত) হল ২০২১ সালে মুক্তিপ্রাপ্ত একটি ব্রিটিশ-জার্মান মারপিটধর্মী ভূতুড়ে চলচ্চিত্র। চলচ্চিত্রটি পরিচালনা করেছেন পিটার থরওয়ার্থ এবং চিত্রনাট্য লিখেছেন স্টেফান হোল্টজ। চলচ্চিত্রটিতে মুখ্য ভমিকায় অভিনয় করেছেন রোল্যান্ড মোলার, পেরি বাউমিস্টার, চিডি আজুফো এবং আলেকজান্ডার শেয়ার।  
চলচ্চিত্রটি ২০২১ সালের ২৩ জুলাইয়ে নেটফ্লিক্সে মুক্তি পায়।

## অভিনয়ে

* ইলিয়াসের ভূমিকায় কার্ল অ্যান্টন কোচ
* নাদজার ভূমিকায় পেরি বাউমিস্টার
* ফরিদ আল আদওয়া এর ভূমিকায় কাইস সেট্টি
* মোহাম্মদের ভূমিকায় নাদের বেন-আব্দুল্লাহ
* মারভিন এর ভূমিকায় ডেভিড হার্টেন
* বাস্তিয়ান বুচনারের ভূমিকায় কাই ইভো বাউলিটজ
* ব্রিটিশ সেনাবাহিনী,কর্নেল অ্যালান ড্রামন্ডের ভূমিকায় গ্রাহাম ম্যাকটাভিশ
* সার্জেন্ট কারেন ব্রাউন, ব্রিটিশ সেনাবাহিনীর ভূমিকায় রেবেকা ডাইসন-স্মিথ
* কার্ল এর ভূমিকায় রোল্যান্ড মোলার
* আমেরিকার সন্ত্রাসীদের নেতার ভূমিকায় ডমিনিক পার্সেল বার্গ
* চেক বিস্ফোরক বিশেষজ্ঞ এবং সন্ত্রাসীদের সদস্য এর ভূমিকায় জ্যান লুকোটা জুরিজ
* রবার্ট/এইটবলের ভূমিকায় আলেকজান্ডার শিয়ার
* আমেরিকার সন্ত্রাসীদের একজন সদস্য এর ভূমিকায় চিদি আজুফো কার্টিজ
* মাইকেল এর ভূমিকায় ফ্লোরিয়ান শ্মিটকে
* হোলগার, একজন বুন্দেসপোলিজেই এয়ার মার্শাল এর
ভূমিকায় হোলগার হেজ
* আরএএফ ড্রাইব্রিজে জার্মানের একজন দোভাষী নাওমি    এর ভূমিকায় জ্যাকলিন ম্যাকাওলে

## মুক্তি
*ব্লাড রেড স্কাই* চলচ্চিত্রটি ২০২১ সালের ২৩ জুলাই নেটফ্লিক্সে মুক্তি পায়।

## তথ্যসূত্র

## বহিঃসংযোগ
* 
* 

বিষয়শ্রেণী:উড়োজাহাজের পটভূমিতে চলচ্চিত্র
বিষয়শ্রেণী:জার্মান চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:জার্মান ভাষার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০২১-এর মারপিটধর্মী চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:২০২০-এর দশকের মারপিটধর্মী রোমাঞ্চকর চলচ্চিত্র
বিষয়শ্রেণী:২০২০-এর দশকের ব্রিটিশ চলচ্চিত্র
সালিহ ইসমাইল, দামেস্কের আমির

**মালিকুস সালিহ ইমাদুদ্দিন ইসমাইল বিন সাইফুদ্দিন আহমাদ** ছিলেন দামেস্কের আইয়ুবীয় সুলতান। তিনি **সালিহ ইসমাইল** () নামেই অধিক পরিচিত। তিনি দুইবার রাজত্ব করেছিলেন। একবার ১২৩৭ খ্রিস্টাব্দে, দ্বিতীয়বার ১২৩৯ থেকে ১২৪৫ খ্রিস্টাব্দ পর্যন্ত।

## দামেস্কের সুলতান
১২৩৭ খ্রিস্টাব্দে সালিহ ইসমাইলের ভাই দামেস্কের শাসক আশরাফ মুসা মারা যান। ইসমাইল তার স্থলাভিষিক্ত হন। দুইমাস পর মিশরের আইয়ুবী সুলতান প্রথম কামিল শহর ঘেরাও করার জন্য বাহিনী প্রেরণ করেন। মিশরীয় বাহিনীর আশ্রয় ঠেকাতে ইসমাইল দামেস্কের শহরতলী পুড়িয়ে দেন। কামিলের মৃত্যুর পর তার পুত্র জাজিরার শাসক সালিহ আইয়ুব মিশরে কামিলের উত্তরাধিকার সুলতান হবার চিন্তা প্রকাশ করেন। ফলস্বরূপ, তার অপর পুত্র দ্বিতীয় আদিল দামেস্ক দখল করেন। আইয়ুব সিরিয়ার স্থানীয় কিছু গভর্নরকে দামেস্ক পুনরায় দখলে নিতে আমন্ত্রণ করেন। এবং ১২৩৮ খ্রিস্টাব্দের ডিসেম্বর পর্যন্ত বিজয় করে ফেলেন। প্রাথমিকভাবে ইসমাইল আইয়ুবের সাথে মিত্রতা করেছিলেন। যিনি ইতোমধ্যেই বসরা এবং বালবেকের আমির ছিলেন।

১২৩৯ সালের আগস্টে আইয়ুব দ্বিতীয় আদিল থেকে মিশর দখলের অভিযানের জন্য নাবলুসে তার সাথে যোগ দেওয়ার জন্য ইসমাইলকে চাপ দিতে শুরু করেন। ইসমাইল তার বাহিনীকে প্রস্তুত করে সাথে আসার প্রতিশ্রুতি দিয়েছিলেন। কিন্তু এর মধ্যে তিনি তার ছেলে মানসুর মাহমুদকে একটি ছোট দল নিয়ে পাঠান। অবশেষে আইয়ুব ইসমাইলের বিলম্ব সম্পর্কে সন্দেহ করতে শুরু করেন। আর একজন প্রখ্যাত চিকিত্সক সাদুদ্দিন দিমাশকিকে তার সামন্ত কী করছে তা জানতে প্রেরণ করেন। ইসমাইলের উজির আইয়ুবের পরিকল্পনা বুঝে ফেলেন। আর গোপনে দিমাশকির চিঠি জাল করে আইয়ুবকে বিভ্রান্ত করেন যে, ইসমাইল সত্যিই নাবলুসে যাচ্ছেন। যখন তিনি যথেষ্ট প্রস্তুত হন, তখন তিনি আইয়ুবের কাছে মানসুর মাহমুদকে বালবেকে ফেরত দেওয়ার অনুরোধ করেন। যাতে তিনি মিশরের অভিযানে অনুপস্থিত থাকাকালীন বিষয়গুলো মানসুর পরিচালনা করতে পারে। আইয়ুব মেনে নিলেন।

ইসমাইল আইয়ুবের কাছ থেকে ১২৩৯ সালে সেপ্টেম্বরে আইয়ুবীয়দের সমর্থনে কেরাক, হামা এবং হিমস দখল করেন। আইয়ুবকে তার সৈন্যরা পরিত্যাগ করেছিল। আর স্থানীয় বেদুঈন তাকে বন্দী করে নাসির দাউদের হাতে সমর্পণ করে। এটি পরবর্তীকালে ইসমাইল ও আইয়ুবের প্রতিদ্বন্দ্বিতার যুগের সূচনা ছিল। আইয়ুব অবশেষে দাউদের সাহায্যে মিশর দখল করে সেখানের সালতানাত পরিচালনা শুরু করেন। কিন্তু কিছুকাল পরই নাসির দাউদের সাথে বিরোধিতা শুরু করেন। দাউদ এবং ইসমাইল পুনরায় জোট করেন। এমনকি আইয়ুবকে তাদের অঞ্চল জয় করতে বাধা দেওয়ার জন্য ক্রুসেডারদের সাথে একটি জোট স্থাপনের সিদ্ধান্ত নেন। ১২৪০ সালের জুলাই মাসে ব্যারনের ক্রুসেডের সময়, নাভারের থিওবাল্ড প্রথমের সাথে একটি চুক্তি হয়েছিল। ক্রুসেডাররা মিশরের বিরুদ্ধে দামেস্কের সাথে মিত্রতা করেছিল। ক্রুসেডাররা আইয়ুবের কাছ থেকে ফিলিস্তিনের দক্ষিণ সীমানা সুরক্ষিত করে। বিপরীতে ইসমাইল জর্ডান নদীর পশ্চিমের সমস্ত জমি জেরুজালেম, বেথলেহেম, গাজা এবং নাবলুসসহ কার্যকরভাবে ছেড়ে দিতে বাধ্য হয়, যা সালাহউদ্দিন ১১৮৭ সালে আইয়ু্‌বীয়দের জন্য বিজয় করেছিলেন। ইসমাইল এছাড়া হুনিন, তিবরিয়া, বিউফোর্ট, সাফাদে তার নিজের দুর্গ ছেড়ে দেয়। চুক্তির শর্তাবলী সমগ্র আরব বিশ্বে তাদের সমালোচনার জন্ম দেয়। মুসলিম ইমামরা জেরুজালেম ছেড়ে দেয়ার কারণে ইসমাইলের নিন্দা করেন।

## তথ্যসূত্র

## গ্রন্থপঞ্জি

* 
* 
* 
* 
* 

বিষয়শ্রেণী:দামেস্কের আইয়ুবীয় আমীর
বিষয়শ্রেণী:দামেস্কে আইয়ুবীয় আমির
বিষয়শ্রেণী:মধ্যযুগের শামের মানুষ
বিষয়শ্রেণী:১৩শ শতাব্দীর আইয়ুবী শাসক
বিষয়শ্রেণী:১৩শ শতাব্দীর আইয়ুবীয় শাসক